Nasterea modelului grecesc de filosofare. Deschideri ontologice in filosofia presocratica 1. Gindirea presocratica. Consideratii generale inceputul cugetarii filosofice europene este datat in secolul VI i. Cr., iar primul om care a initiat modul de gindire filosofic a fost Thales din Milet (624-548 i.d.H). Filosofia s-a nascut printr-o "taietura epistemologica", expresia ii apartine ginditorului francez contemporan Gaston Bachelard, in sensul ca inaintea aparitiei acesteia nu gasim o preistorie a filosofiei cit mai degraba o protoistorie a ei. (I. Banu). Aristotel sustine ca Thales ar fi plecat de la experientele sale de viata. Alti interpreti, dimpotriva, sustin ca invatatura lui a fost preluata de la alte culturi (ex.: Egipt). Importante sunt, insa, nu elementele care au generat modul de gindire filosofic cit mai degraba natura si structura lui, pe de o parte, iar pe de alta parte, faptul ca acest mod de gindire a particularizat cultura europeana prin raportare la alte mari culturi ale lumi. Problema pe care si-o pune Thales impreuna cu primii filosofi a fost aceea de a raspunde la intrebarea: cum se explica unitatea si armonia tuturor lucrurilor in conditiile in care lumea se infatiseaza ca o diversitate deconcertanta de obiecte individuale? Pentru Thales, ca pentru intreaga filosofie greaca dealtfel, lumea era vazuta ca un cosmos respectiv ca o ordine cu o rationalitate proprie, opusa haosului. in greaca veche, dintr-o perspectiva etimologica, ordinea era desemnata prin cuvintul kosmos care insemna in acelasi timp univers vizibil si ornament. Prin traditie, primul care ar fi folosit pentru caracterizarea universului, cuvintul kosmos a fost Pitagora. La Empedocle kosmos, insemna ordine ( ordinea acestui univers), in timp ce la Heraclit ordinea cosmica este asimilata cu logosul, cu Legea naturala. Heraclit numea divina legea care asigura ordinea lumii, dupa cum si Platon, pe urmele ginditorului din Efes, considera acelasi lucru. Ideea de ordine tinde sa fie asimilata, dupa sec. V i.d.H., cu ideea de nomos, idee care insemna obicei, conventie, norma. Kosmosul dobindeste, astfel, o coloratura etica si, in general, umana, odata cu disputele dintre nomos si physis, adica dintre ideea de ordine-conventie si ideea de ordine-natura a lucrurilor. Prin urmare, lumea este o ordine. Ea se comporta asa si nu altfel, pentru ca in spatele aparentelor, a lucrurilor vizibile, exista ceva care face ca aceste lucruri sa fie ceea ce sunt si nimic altceva. Lucrurile au in viziunea acestor filosofi, in ciuda diversitatii lor, o origine comuna, dar si o natura comuna. Aceste convingeri genereaza investigatia ontologica sau metafizica in filosofie - in fapt filosofia in inteles grecesc se confunda cu ontologia sau metafizica - investigatie ce apare, in ordine istorica, sub forma cosmologiei. Primii filosofi greci sunt numiti cosmologi sau fiziologisti, pentru ca ei sunt interesati sa determina natura (physis) lucrurilor, prin determinarea elementului comun care intra in alcatuirea acestora, element care ar trebui sa le determine si modul lor de fi in lume. Acest element comun este numit archi, (inceput, principiu) si era conceput ca fiind singurul factor explicativ al ordinii lumii. Lumea este o ordine si o unitate pentru ca exista un archi al ei care o face sa fie ceea ce este si nu altceva. Indiferent de varietatea lor toate lucrurile au in alcatuirea lor intima acest archi, mai precis, aceste lucruri sunt forme de manifestare ale sale. Archi-ul ar putea explica, in convingerea fiziologistilor, atit unitatea lumii cit si diversitatea ei. Acesta ar putea fi reprezentat, desigur extrem de naiv, ca butucul care confera unitate rotii formata din diversitatea spitelor. Preocuparea fundamentala a fiziologistilor este, asadar, determinarea naturii acestui archi. Filosofia debuteaza cu un enunt ce pare a cuprinde in corpusul ei o eroare, si anume: "Principiul lumii (archi) este constitituit din apa." (Thales). Aceasta propozitie deschide in fapt discursul ontologic si filosofic daca ii cercetam intelesul si trecem dincolo de simpla ei expresie lingvistica. Interpretata, propozitia lui Thales - "apa este originea tuturor lucrurilor" - ne permite sa intelegem modul de gindire filosofic, diferit de celelalte pozitionari ale mintii in raport cu lumea. Enuntul lui Thales sugereaza urmatoarele intelesuri: a) exista un element comun, o radacina a tuturor lucrurilor, din care acestea isi extrag originea si natura lor; b) acest element este situat in interiorul lumii, este ceva imanent ei; c) putem cunoaste acest element care confera unitate lumii prin propriile noastre puteri. Thales nu face recurs la nici o zeitate, lasindu-ne sa intelegem ca mintea noastra este capabila prin ea insasi sa gaseasca si sa lamureasca elementul de unitate a lumii. Gindirea filosofica incepe, asadar, cu Thales din Milet, sa dobindeasca un caracter metodic, in sensul ca el ii fixeaza obiectul de exercitiu intelectual si sugereaza, totodata, calea pe care o poate urma omul atunci cind vrea sa inteleaga lumea si pe sine insusi. 2. Scoala lui Pitagora Cum se stie, alaturi de Thales au existat in Scoala din Milet si alti invatati greci care au trait in chip intelept si au depasit in agerimea mintii pe ceilalti semeni. Este vorba despre Anaximenes si Anaximandros care au identifica natura lumii in alte elemente: aerul si respectiv apeiron-ul (nedeterminatul), dar in istoria esentiala a gindirii presocratice momentul cel mai important, dupa Thales, l-a constituit invatatura scolii pitagoreice. Scoala lui Pitagora (580-500 i.d.H) era ca un fel de secta religioasa, un gen de ordin calugaresc cu cicluri de initiere, reguli si norme de comportare dintre care se detaseaza ca importanta, ascultarea, tacerea si supunerea. A intra in acest ordin constituia o adevarata performanta. Documentele ramase vorbesc despre examinarea prealabila la care erau supusi tinerii discipoli. Se spune ca acestia erau cercetati dupa fizionomie, dupa firea si caracterul lor, incercindu-se sa se stabileasca insusirile intelectuale dupa expresia si trasaturile fetei, ca si dupa tinuta si infatisarea corpului in intregime. Si in acest context, trebuie sa amintim si marturia lui Cicero care, invocind traditia literara, il aminteste pe Pherekydes din Syros, un personaj legendar traitor in veacul al 6-lea i.d.H, contemporan fiind cu Thales, asadar, de la care Pitagora ar fi preluat o buna parte din invatatura sa privitoare la suflet. Ceea ce s-a transmis prin traditia literara - aminteste Cicero - si anume ca sufletele oamenilor sunt vesnice a spus-o prima oara Pherekydes din Syros. Si tot el, detinind cartile apocrife ale fenicienilor, a introdus cel dintii teoria cu privire la metempsihoza, adica teoria privitoare la migrarea sufletelor dupa moarte, sustine o alta sursa antica. Alaturi de aceste idei privitoare la suflet, in mediile pitagoreice a aparut si conceptia sufletului-armonie. Hippon din Metapont, un adept al filosofiei lui Pitagora, sustinea, de pilda, ca sufletul este un fel de armonie, un acord al tonalitatilor, caci, spunea el, armonia este un amestec si o potrivire intre contrarii, la fel cum trupul este alcatuit din contrarii. Dar, atragea atentia acelasi Hippon din Metapont, "cu totul altceva este sufletul si altceva corpul; sufletul e treaz si atunci cind corpul este amortit; el vede si cind acesta orb si traieste si cind a murit." Este importanta aceasta idee a sufletului - armonie pentru ca e intim corelata cu celebra "doctrina a numarului". Pentru aceasta scoala principiul lumii este numarul, pe care il concepeau, nu ideal, cum il gindim noi astazi, cit mai degraba ca pe ceva material, sau corporal. Pentru Pitagora, toate formele de existenta sunt manifestari ale numarului, fie ca este vorba de un corp oarecare, de cosmos in totalitatea lui, ori de sufletul omenesc. Chiar trairile noastre profunde, cum ar fi de pilda, iubirea sau ura, inclusiv virtutile sau defectele noastre morale, sunt in aceasta viziune, expresii ale manifestarii numarului. in treacat fie spus, Platon in dialogul Phaidon supune unei analize severe relevanta si adevarul acestei conceptii despre suflet. in fapt, intregul univers este, in viziune pitagoreica, armonie. Aceasta este data de existenta unor raporturi numerice de natura cantitativa intre toate lucrurile fara viata si insufletite. Metamorfoza lumii, trecerea lucrurilor prin diverse stadii de crestere, transformarea unora in altele se explica prin raporturi numerice in corpusul carora armonia este prevalenta. Imaginea lumii propusa de Pitagora isi are obirsia in Unul ca element ce confera unitate tuturor lucrurilor. "Din Unul se naste doimea nedefinita, din aceasta se trag numerele, din numere punctele, din puncte liniile, din linii figurile plane, din figurile plane figurile solide, din acestea corpurile sensibile ale caror elemente sunt patru: focul, apa, pamintul si aerul. Acestea se transforma si trec pe rind prin toate lucrurile." (Filosofia greaca pina la Platon, Volumul I, Partea 1). Pitagora este, cum se stie, creatorul termenului de filosofie. in opinia sa intelepciunea este o calitate a zeilor si nu a oamenilor; oamenii pot fi cel mult iubitori de intelepciune, adica filosofi. in concluzie putem spune ca principala contributie teoretica a lui Pitagora consta in faptul ca el precizeaza mai bine problema ontologica enuntata de Thales. Aceasta problema consta in deslusirea raportului dintre Unul si Multiplu. 3. Heraclit din Efes Filosofia greaca propune un mod de pozitionare a mintii noastre fata de lume si concomitent creeaza si distinctiile conceptuale ale acestei pozitionari. Altfel spus, vechii greci creeaza filosofia, dar si limbajul care o circumscrie. Primul termen filosofic care nu mai are aplicatie in experienta curenta a vietii noastre este cel de apeiron (infinitul, neconditionatul, nesfirsitul), creatie a lui Anaximandros. Pe aceasta linie de inovatie conceptuala se inscriu apoi toti iubitorii de intelepciune care i-au succedat lui Anaximandros, un loc important ocupindu-l Heraclit, filosoful din Efes (540-474 i.d.H), care aduce in cimpul ontologiei, pe cale de constituire, termenul de devenire. Din perspectiva devenirii heraclitiene, toate lucrurile sunt intr-o transformare permanenta, lumea, in ansamblul ei, oferind un spectacol al vesnicei transformari. Nimic nu este static, totul se misca, totul curge. Ceea ce este nu va mai fi. Totul devine. in aceasta curgere continua exista totusi ceva care ramine identic cu sine, ceva care face aceasta lume inteligibila. Legea care guverneaza aceasta curgere nesfirsita, lege care este ascunsa privirii celor multi, poate fi surprinsa de mintea filosofului (inteleptului) daca pleaca de la premisa existentei logosului. Plecind de la ideea de logos, Heraclit elaboreaza un scenariu ontologic apelind mai degraba la metafore si la intelesurile mai adinci pe care le poseda limbajul comun. Suntem la inceputul filosofarii iar limbajul filosofic, cu exceptia citorva termeni, se afla si el la inceputuri. Asa se explica de ce in acest scenariu ontologic intilnim termeni care trimit in mod nemijlocit la realitati fizice, materiale: focul, apa, pamintul, marea etc. insa constructia lui Heraclit cu acest limbaj transmite un alt inteles izvorit din faptul ca termenii obisnuiti sunt simboluri sau semne pentru intelesuri filosofice. Scenariul ontologic heraclitian, in ciuda faptului ca opereaza cu un limbaj fizicalist, propune o structura logica argumentativa in perimetrul caruia se va plasa apoi orice demers ontologic. in aceasta constructie importante sunt nu cuvintele si termenii, ci structura logica subiacenta, intelesul de ansamblu sugerat de Heraclit. Prin Heraclit se elaboreaza primul scenariu al generarii lucrurilor. Simplificind lucrurile, itinerarul "scenariului" ontologic ar putea fi reprezentat, in liniile sale esentiale astfel: lucrurile sunt intr-o permanenta schimbare. Cu toate acestea, exista "in spatele lor" un element care ramine identic cu sine si care face posibila aceasta schimbare. Lucrurile sunt asa cum sunt din ratiuni adinci, sugereaza Heraclit. Ele se infatiseaza lumii la nivel fenomenal ca semne si expresii ale unei ordini invizibile. in esenta, ordinea, logosul explica de ce lucrurile in devenirea lor sunt supuse regularitatii. Ele apar, exista si mor intr-o ordine necesara (necesar = inevitabil in conditiile date) ce nu poate schimbata. Deducem de aici ca logosul este un fel de divinitate care dirijeaza intreaga existenta dupa scopuri pe care mintea omeneasca cu greu le-ar putea surprinde. Acest logos primeste la Heraclit numele de foc (pyr), cuvint care poate fi luat ca un nume pentru entitatea vesnic identica cu sine insasi si responsabila pentru tot ceea ce se intimpla in lume. Focul, in aceasta perspectiva, desemneaza elementul in care se origineaza toate lucrurile. Din acesta provin toate aceste lucruri si tot in el se intorc. Aceasta inseamna ca focul "produce" lucrurile, le confera materie si forma, le impune legea de existenta si tot focul este cel care le distruge, le cheama inapoi pentru ca apoi sa nasca alte lucruri care se vor supune acelorasi reguli de succesiune. "Focul traieste moartea pamintului si aerul traieste moartea focului; apa traieste moartea aerului si pamintul pe cea a apei. Moartea focului - nasterea aerului; moartea aerului - nasterea apei. Moartea pamintului inseamna nasterea apei, moartea apei inseamna ivirea apei, moartea aerului inseamna foc si invers... Drumul in sus si in jos este unul si acelasi... Nemuritor - muritor, muritor - nemuritor....Viata unora este moartea celorlalti, iar viata acestora, moartea celor dinainte....Armonia invizibila este mai puternica decit cea vizibila" (Filosofia greaca pina la Platon, Volumul I, Partea 1). Structura logica subiacenta, posibila (verosimila), pe care o putem extrage din obscurele texte heraclitiene este urmatoarea: Exista un element in calitate de principiu ordonator al intregii lumi. Acest element ramine identic cu sine pentru ca daca s-ar transforma si-ar pierde calitatea de principiu ordonator. El trebuie sa fie vesnic, identic cu sine. Trebuie, totodata, sa fie si in lucrurile care se origineaza in el, dar si in sine, fara a-si pierde identitatea. Acest element trebuie sa genereze lucrurile si totodata sa le cheme la sine, intr-un proces ilimitat in timp. Generarea lucrurilor este posibila pentru ca structura interna a principiului ordonator permite acest fapt. El este "un foc vesnic viu, care se aprinde si se stinge dupa masura " si care totodata are, in conformitate cu aceasta masura, un comportament dual. Acest foc vesnic viu este in acelasi timp "si lipsa si prisos". Mecanismele interne ale lipsei si prisosului formeaza lumea si tot aceste mecanisme fac ca lumea sa fie ceea ce este. intre aceasta entitate-principiu si lucrurile individuale se interpun o serie de mediatori ontologici (apa, aer, foc, pamint - mari structuri ale lumii) care pastreaza identitatea principiului cu sine si care pot totodata explica felul in care acesta este prezent in lucruri, fara ca natura sa intrinseca sa fie alterata. 4. Conceptul fiintei in gindirea lui Parmenide Parmenide (515-450 i.d.H), fixeaza obiectul de exercitiu intelectual al ontologiei dind nume principiului din care lucrurile isi extrag obirsia si natura. Fragmentele pastrate din gindirea lui Parmenide, cu toate ca au o exprimare intens metaforica, propun un set de distinctii conceptuale pe care gindirea filosofica le va incorpora sistematic in discursul sau. Aceste distinctii conceptuale sunt susceptibile de a fi extrase din aceste texte printr-o raportare la dezvoltarile ulterioare ale gindirii filosofice. Prima problema pe care o pune in discutie Parmenide este legata de conceptul fiintei: Cum poate fi definita fiinta in conditiile in care ea desemneaza tot ceea ce este, tot ceea ce exista, existenta in ansamblul ei? Parmenide opteaza pentru o definitie de natura tautologica iar perspectiva sa este una analitica. Conceptul fiintei nu poate fi definit, decit numai prin atribute pe care le gindim noi in mod implicit in acest concept. Definitia explicita nu face nimic altceva decit sa aduca in prezenta ceea ce noi gindim ca atribute implicite ale ei. Daca fiinta este ceea ce este si daca in extensiunea conceptului este inclusa existenta in sensul cel mai general al cuvintului, ea nu poate fi definita ca un concept obisnuit (prin gen proxim si diferenta specifica) caci ea este genul suprem. Solutia pe care o propune Parmenide vizeaza tautologia, dar intr-un sens strict logic si ontologic. Parmenide identifica fiinta cu gindirea. A fi e totuna cu a gindi. Aceasta inseamna ca definitia fiintei e realizata plecind de la conditiile formale ale gindirii. Structurile logice ale gindirii instantiaza intensiunea si extensiunea fiintei. Aceasta strategie explicativa a fost ulterior desemnata cu sintagma conditii de inteligibilitate ale principiului. Principiul lumii, entitatea care face ca aceasta lume sa fie unica si unitara in diversitatea manifestarilor ei, Fiinta ca fiinta, cum va fi denumita de Aristotel mai tirziu, reprezinta un construct al gindirii noastre si, in acest punct, Parmenide se ocupa de o a doua distinctie: intre obiectul real ca obiect al perceptiilor noastre (obiect senzorio-perceptiv) si obiectul cunoasterii. Fiinta este in planul obiectului cunoasterii. Fiinta reprezinta o constructie a mintii noastre, iar continutul ei este dat de ceea ce mintea noastra a pus in ea. Ori mintea noastra efectueaza aceasta operatie fara sa vina in conflict cu ea insasi. Mintea noastra nu poate gindi nefiinta pentru ca ar veni in conflict cu sine insati si prin urmare, in mod constringator logic si tautologic trebuie sa deducem ca fiinta este. Mintea noastra in exercitiul ei coerent este constrinsa de logica sa interna sa admita ca fiinta are un set de atribute pe care nu le putem elimina atunci cind gindim acest concept. De fapt, procedeul de gindire a acestui concept coincide cu o constructie a lui. Fiinta trebuie sa fie unica, nenascuta, nepieritoare etc. si aceste predicate se impun gindirii noastre in ciuda faptului ca gindirea noastra este cea care atribuie aceste proprietati. A treia problema (distinctie) care rezulta din textele parmenidiene este legata de caile pe care filosoful grec le deosebeste in cercetarea adevarului. Numita de Platon doxa-epistemi, aceasta distinctie este formulata in sugestie de catre Parmenide. Doxa este calea opiniei, este calea formularilor subiective si ca atare rezultatele sunt variabile in functie de individ, timp, loc, cultura etc. Altfel spus, doxa reprezinta universul parerilor, al opiniilor personale care au o valoare pentru cel care le formuleaza, dar care nu au valoare obiectiva (transindividuala). Epistemi reprezinta universul opiniilor cu valoare de adevar. Ele sunt intersubiectiv testabile si au o semnificatie obiectiva in ciuda faptului ca formularile apartin unui ins/individ uman sau altuia. Vom reveni pe larg asupra acestei distinctii in urmatorul curs consacrat lui Platon. 2.4. Platon si tensiunea dintre lumea sensibila si lumea inteligibila 1. Platon si gindirea dialogica Filosofia lui Platon (428-347 i.d.H) nu poate fi expusa in mod satisfacator fara sa te expui unor obiectii reale, de principiu. intreaga filosofie contemporana, spunea undeva North Whitehead (1861-1947), reprezinta simple adnotari la gindirea lui Platon. De aceea este preferabil, fiind in concordanta si cu intentiile acestui curs, sa expunem modul de gindire a lui Platon, mai precis sa-i detasam structura interioara a lui avind drept criteriu problema care ne intereseaza pe noi: problema ontologica. Sistemul de gindire platonician il gasim expus in 28 de dialoguri si 13 scrisori (din care doar 3 sunt autentificate). Acesta este un sistem de gindire deschis unor multiple interpretari, ceea ce face valabila aprecierea lui Whitehead, anume ca intreaga filosofie occidentala nu reprezinta altceva decit adnotari in marginea gindirii lui Platon. in esenta, putem spune ca intregul program al filosofiei europene este prezent in filosofia lui Platon. Altfel spus, Platon formuleaza toate problemele pe care le va aduce in prim plan gindirea europeana pina astazi si tot el va indica si posibilele solutii. Mai mult decit atit, distinctiile conceptuale pe care le propune au marcat decisiv gindirea si sensibilitatea europeana. Programele filosofice din secolul XX, unele dintre ele manifest antiplatonice, nu au reusit sa inlocuiasca definitiv viziunea lui Platon asupra lumii. Filosofia lui Platon este expusa sub forma dialogica. Aceasta preferinta exclusiva a lui Platon pentru dialog ne trimite cu gindul la ceva mai profund decit o simpla optiune stilistica. Preferinta pentru forma dialogica a filosofiei ascunde, in spatele aparentei, o conceptie asupra adevarului si rolului filosofiei, conceptie pe care Platon a preluat-o, partial, urmind sugestiile maestrul sau Socrate. Adevarul, sugereaza Platon, este un bun comun al tuturor si din aceasta perspectiva nici un om nu are, in raportarea la adevar, un statut privilegiat. Aceasta inseamna ca dimpreuna avem acces la adevar si ca impreuna trebuie sa il cautam. Daca adevarul poate fi cautat, asta inseamna ca trebuie sa postulam existenta lui dincolo de activitatea de cautare. Adevarul, sustine Platon, este ceva impersonal, are atributul universalitatii (este acelasi pretutindeni si intotdeauna) si este totodata si obiectiv (in sensul ca nu este supus propriilor noastre optiuni si nici controlului vointei noastre). Asa se explica - cum subliniaza de altfel mai multe studii recente - de ce Platon si-a scris intreaga filosofie impotriva sofistilor, a "negutatorilor de intelepciune" care sustineau ca totul se opreste la conventie si ca ceea ce numim noi realitate sau adevar nu sunt nimic altceva decit simple proiectii ale omului in lume. Nimic mai mult. Ei bine, Platon nu crede ca a cunoaste in mod autentic inseamna a dobindi acordul oamenilor in privinta unei probleme controversate, asa cum considerau sofistii si, pina la un punct, chiar Socrate. Or, gindea Platon, in acest caz garantia este doar subiectiva. Exista acord si in prejudecati si superstitii. Din acest motiv, probabil, Platon isi indreapta eforturile spre garantia obiectiva a cunoasterii. El cauta sa determine in ce consta acordul dintre noi si realitate. Acordul oamenilor in privinta adevarului trebuie, asadar, el insusi inteles si explicat. Acest acord al oamenilor se explica nu prin deciziile lor consensuale, mai mult sau mai putin arbitrare, ci prin faptul ca adevarul exista "mai inainte" de a fi adus in prezenta de catre oameni. Oamenii poseda deja cunostintele adevarate care sunt, intr-un anumit fel date, si pe care le constientizeaza in procesul cunoasterii. Ele sunt desteptate in om si aduse in prezenta printr-un mecanism complex al dezbaterii, al dialogului si dialecticii. Prin urmare, ceea ce sustineau sofistii este neintemeiat in ciuda aparentei de adevar. Cum aratam, sofistii considerau ca ceea ce numim adevar este un rezultat al activitatii intelective a omului si al proceselor de comunicare stabilite pe baza acestei activitati. Altfel spus, in viziunea sofistilor, adevarul se conjuga cu opinia, cu parerea pe care ne-o facem, fiecare, despre un lucru sau altul. Opinia impartasita de mai multi oameni este adevar si, prin urmare, adevarul este o conventie intre oameni. Adevarul, sustin sofistii, nu transcende umanul, este valabil in limitele umanitatii, iar principala sa caracteristica este relativitatea. Aceasta viziune relativista este respinsa de Platon cu toata taria, in temeiul convingerii ca nu se poate trai - daca am accepta pozitia sofistilor - cu o astfel de perspectiva. Ar trebui sa desfiintam stiinta noastra despre lume care este obiectiva, in sensul ca este valabila pretutindeni si indiferent de propriile noastre optiuni si convingeri sau pareri. Stiinta, care este deci transindividuala si care, datorita acestor atribute, fundeaza schemele noastre de comportament si principiile de actiune omeneasca eficienta. Suntem constrinsi de felul in care este organizata viata noastra sa postulam si sa acceptam ideea ca adevarul preexista, si ca oamenii, prin activitatea de cautare, de cunoastere si de numire a lui, nu fac nimic altceva decit sa il dezvaluie, sa il descopere. Aceasta ideea ar fi, in optiunea lui Platon, mai apropiata de practicarea vietii noastre in comun, viata care nu ar fi posibila in absenta unor cunostinta veritabile despre lume. Nu am putea trai intr-un univers in care, cum sugereaza sofistii, nu avem posibilitatea de a deosebi intre halucinatie si adevar. Revenind, preferinta pentru forma dialogica a filosofarii indica faptul ca in viziunea lui Platon, cu totii putem accede la adevar, il putem descoperi si totodata, il putem aduce in prezenta. Adevarul preexista in mintile noastre intr-o forma latenta. Prin dialog noi il putem trezi, il putem inconjura teoretic si il putem apoi numi. Putem spune ca si acest punct de vedere este preluat in totalitate de la Socrate, care, prin procedura maieutica, scotea la lumina si numea adevarul aflat implicit in sufletele oamenilor. in paranteza fie spus, Platon este adeptul unui dialog competitiv intretinut de parteneri egali care cauta adevarul impreuna si nu un adept al dialogului initiatic in perimetrul caruia intrebarile se pun invatatorului posesor de adevar, cu scopul ca acel adevar sa fie dus de catre discipol mai departe. in cazul lui Platon cei angajati in dialog nu stiu unde ajung impreuna. Ceea ce stiu cu exactitate este convingerea ca de unul singur nu se poate ajunge in acelasi punct in care ajung competitorii unui dialog. Rezumind, a cunoaste inseamna pentru Platon a sti ceva ce cunosteam mai dinainte. Aceasta idee a preexistentei adevarului ii permite lui Platon sa postuleze ideea sufletului nemuritor si totodata sa propuna o sistematica si o ierarhie a lumii intr-o teorie numita in mod conventional Teoria Ideilor. 2. Modelul gindiri platonice. Teoria ideilor "Cu Platon si Aristotel filosofia ia din ce in ce mai mult un caracter "scolar" si "sistematic", pe care le va pastra pina in vremurile noastre. Ea tinde sa devina un sistem de ansamblu al universului, o privire generala si ordonatoare a intregului cimp al cunostintelor omenesti; iar filosoful ajunge un dascal, un om invatat si cuminte, care, inconjurat de invatacei, se intreaba si discuta cu ei despre rostul si intelesul tuturor lucrurilor" (Mircea Vulcanescu, Pentru o noua spiritualitate filosofica, Dimensiunea romineasca a existentei, I, Editura Eminescu, Bucuresti, 1992, p. 186). Odata cu aceasta etapa a gindirii filosofice, metafizica asimilata de Platon cu filosofia, este conceputa pina la Nietzsche, drept o stiinta obiectiva. Filosoful german schimba datele problemei pentru ca el sustine ca filosofia este o viziune personala asupra lumii; filosofia este o proiectie subiectiva, o incercare de acord al individului cu lumea. Axul gindirii lui Platon asupra lumii il putem detecta in asa-zisa teorie a Ideilor, pe care o gasim expusa metaforic in dialogul "Republica", cartea a VII-a. Platon propune aici o interpretare asupra lumii ca intreg, dar numai cu titlu de ipoteza. Din aceasta perspectiva putem vedea si cele trei perioade ale gindirii lui Platon despre care vorbesc exegetii care au impartit dialogurile, respectiv gindirea sa in trei etape distincte: perioada de tinerete (socratica) care pregateste printr-un sir de dialoguri etice sistematica expusa de Platon in Republica, dialogul care face trecerea la etapa de maturitate. in aceasta etapa se precizeaza constructia teoriei amintite. in sfirsit, in dialogurile de batrinete gasim replici critice la aceasta constructie de maturitate. Prin urmare, daca ne raportam la aceste trei etape, mai mult sau mai putin conventionale din gindirea lui Platon, putem accepta urmatoarea logica de constructie ontologica propusa cu titlu de ipoteza: perioada de tinerete coincide cu propunerea ipotezei; apoi, la maturitate, urmeaza o perioada de constructie si de expunere sistematica; in sfirsit, o perioada de punere la proba, de analiza critica a propriei sale constructii, la senectute. Asadar, expunerea filosofica platoniciana nu trebuie privita ca o dogmatica, respectiv ca un set de teze ce surprind o imagine globala asupra lumii, fara justificari critice. Platon este un spirit critic si lucid care isi considera propria sa filosofie ca o viziune in marginea ipoteticului. Nucleul sistematicii filosofice pe care o propune Platon il regasim in teoria Ideilor, cu toate ca ea este dominanta in perioada de maturitate a sa. Din aceasta perspectiva putem interpreta perioada de tinerete, in care Platon a elaborat in jur de 7-8 dialoguri, ca o pregatire a teoriei Ideilor, iar perioada de batrinete ca o incercare de reintemeiere, utilizind ca instrument de analiza critica filosofica. in sens propriu, nu putem vorbi de o teorie a Ideilor daca intelegem prin teorie o constructie conceptuala dispusa intr-un mod algoritmic, dupa urmatorii pasi: postularea principiilor, stabilirea regulilor si definitiilor, derivarea stricta a consecintelor din principii s. a. Prin raportare la acest model, putem sustine ca in opera lui Platon nu intilnim o astfel de teorie, mai ales ca expunerea viziunii sale sistematice despre lume este realizata prin apel la mit si la metafora. in esenta teoria Ideilor (in acceptia "slaba" pe care i-o dam) cuprinde urmatoarea sistematica conceptuala: lumea vizibila, lumea inteligibila, ideea de participare. Prin aceasta constructie Platon repune problema raportului dintre Unul si Multiplu in termenii unitatii lucrurilor de acelasi fel. Platon se raporteaza la traditia filosofica anterioara preluind nu numai sugestiile constructive, cit mai degraba problemele care circumscriu domeniul de interes al iubirii de intelepciune. in primul rind, Platon reformuleaza dintr-un orizont mai analitic problema capitala a ontologiei, pusa intr-un mod implicit chiar de Thales: raportul dintre Unul si Multiplu. Pentru a stabili acest raport, Unul-Multiplu, trebuie sa reflectam asupra raportului dintre general si particular. Altfel spus, este mai bine sa cercetam in ce consta unitatea lucrurilor de acelasi fel, ca treapta intermediara in rezolvarea raportului dintre Unu-Multiplu. Lumea este una, sustine Platon, continuind astfel traditiile filosofiei anterioare lui, si ea este una pentru ca exista un temei al ei, prezent pretutindeni si intotdeauna, care explica de ce lumea este un Cosmos si nu o ingramadire haotica de obiecte si relatii dintre acestea. Gindirea noastra trebuie sa se raporteze, pentru ca exercitiul ei sa fie adevarat, la acest element de unitate; prin urmare, filosofia trebuie sa cerceteze ceea ce este in mod autentic, adica acel element care se afla in mod real pretutindeni si intotdeauna, altfel spus realitatea in sine, ceea ce este neconditionat. Asa se explica de ce Platon, in Republica 520 e, defineste filosofia astfel: "filosofia este o rasucire a sufletului de la o zi intunecata ca noaptea, catre ziua cea adevarata, o ascensiune si o revenire catre ceea ce este". Lucrurile sunt, prin urmare, semne pentru ceva mai adinc care sta in spatele lor. Prin ele insele, lucrurile nu pot fi intelese, sunt ininteligibile. Motivul? Comportamentul lor nu este intimplator, intrucit toate urmaresc o anume ordine de finalitate. Din aceasta perspectiva trebuie sa postulam ca exista ceva "ascuns" care le face sa fie ceea ce sunt si nu altceva, ceva care le determina sa stabileasca aceste relatii si nu altele. Cunoasterea lumii inseamna cunoasterea esentei lucrurilor, a acelui element care este responsabil de rationalitatea evidenta a lumii. Plecind de la aceste rationamente, Platon raspunde la o alta intrebare: cum deosebim lucrurile unele de altele? Prin forma, este raspunsul sau. in sens primar, printr-o raportare la orizontul perceptiv-senzorial al omului, lumea este un ansamblu de forme, pentru ca obiectele se deosebesc intre ele prin forma lor. in lume nu exista doua forme identice. Cu toate acestea, intre ele exista "inrudiri de familie"; formele sunt identice cu ele insele, dar nu sunt total diferite unele de altele. A cunoaste un lucru inseamna a cunoaste forma acestuia, configuratia launtrica a lui printr-o raportare la alte forme, distincte de el. "Complexele de forme" ("clasele", "agregatele") creeaza identitati mai largi, dar si diferente. Evident ca formele in cauza pot fi vazute dintr-o perspectiva ierarhizanta, in sensul ca anumite forme subsumeaza alte forme. Asa ajunge Platon sa elaboreze teoria formelor determinate, cit si a formelor ca forme, numita si teoria Ideilor. in limba greaca, Forma era asimilata ideilor, modelelor, prototipurilor, tipurilor si prin urmare teoria Ideilor este sinonima, in aceasta perspectiva, cu teoria Formelor. 3. Distinctii conceptuale in gindirea platonica Cum spuneam, ceea ce se numeste teoria Ideilor reprezinta o expunerea metaforica in dialogul Republica, Cartea a VII-a, (514a-521c), cu toate ca sugestii asupra ei sunt formulate si in dialogurile de tinerete. Prezentarea metaforica cu o puternica incarcatura mitica prin care Platon isi expune teoria Ideilor a fost interpretata in fel si chip si chiar rationalizata sub forma unor structuri ce pot fi reprezentate in ordine geometrica. Schematizind pentru a retine ceea ce este esential, teoria Ideilor propune anumite distinctii conceptuale capitale pentru cultura si sensibilitatea europeana. Vom retine doar doua dintre acestea: a) Distinctia dintre fenomen si esenta (aparenta si esenta) Pentru Platon, in corpusul lumii trebuie sa distingem intre aparenta si esenta, intre fenomene (ceea ce apare) si ceea ce ramine mereu identic cu sine, esenta. Obiectele multiple ale lumii, lucrurile sensibile, sunt supuse legii devenirii; ele apar si dispar dupa o scurta trecere prin lume. Aceste obiecte reprezinta aparenta acestei lumi, sunt copii, existente de gradul al doilea, pentru ca ele nu isi au temeiul in ele insele. Copiile nu sunt inteligibile pentru ca sunt si nu sunt in egala masura, pentru faptul ca ele pier fara sa lase nimic in urma. Dar copiile, fenomenele, lucrurile sensibile, sunt semne pentru ceva mai adinc, pentru ceva care sta in "spatele" lor si care le guverneaza modul acesta de a fi si de a nu fi. Aceste existente din spatele existentei lucrurilor lumii sunt identice cu ele insele, isi pastreaza perpetuu fiinta si modul lor de a fi. Pe de o parte deci, lumea este una a copiilor, a obiectelor perisabile, pe de alta parte lumea este structurata de Idei sau de Forme, ca prototipuri ale acestor copii. Cunoasterea noastra ar trebui sa se indrepte spre cunoasterea acestor Forme, plecind de la semnele lor in aceasta lume - lucrurile. Procesul inaintarii spre lumea Ideilor se realizeaza treptat, prin operatii intelective complexe, drum care coincide cu trecerea de la aparenta la esenta. Lucrurile participa la Idei, in sensul ca ele le copiaza structura, dar fara ca sa scoata Ideile din regimul lor de existenta. intrebarea la care a incercat Platon sa raspunda in dialogurile principale de batrinete a fost formulata in termenii urmatorii: unde isi au aceste Idei sediul? Lumea lucrurilor este una sensibila, ea are proprietati detectabile cu ajutorul simturilor noastre. Existenta acestor lucruri este pusa in evidenta de simpla afirmatie sau de indicarea ostensiva ("cu degetul") a acestora. Lumea ideilor este una inteligibila, adica o lume care poate fi gindita in mod necontradictoriu, dar care nu este obiect de perceptie niciodata. Am fi tentati sa sustinem ca lumea Ideilor este o creatie a mintii noastre si ca sediul ei s-ar afla in mintea noastra. Or, aceasta ipoteza este inacceptabila pentru Platon, intrucit nu mai avem temei sa sustinem caracterul obiectiv al cunoasterii. in realitate, sustine Platon, lumea ideilor este o lume in sine, radical deosebita de lumea copiilor. Ideile formeaza o lume transcendenta (lumea de "dincolo"), o lume eterna si invizibila total separata de lucrurile sensibile. Dar atunci, cum ceea ce este total deosebit de lume intemeiaza lumea si o face sa fie ceea ce este? Aceasta dificultate reala, dimpreuna cu altele, discutate in dialogurile de batrinete, il fac pe Platon sa priveasca cu circumspectie propria lui constructie de maturitate. Cum spuneam, totul este propus de Platon cu titlu de ipoteza, filosofia avind, in ultima instanta, menirea de a pune mai degraba probleme decit de a le rezolva. b) Distinctia dintre doxa si epistemi (opinie arbitrara si cunoastere, opinie intemeiata) Prin teoria Ideilor, Platon face distinctia (enuntata initial de Parmenide) dintre doxa si epistemi, fiind interesat sa descopere mecanismele prin care mintea noastra este capabila sa ajunga la adevar. Dar pentru a intelege acest lucru trebuie sa facem un scurt ocol lamuritor. Pentru Platon exista anumite facultati de cunoastere distincte intre ele. intr-un fel cunoastem un lucru obisnuit, pe care il putem incadra spatio-temporal, si intr-un alt fel cunoastem lumea Ideilor. in treacat fie spus, distinctia intre facultatile de cunoastere, pornind de la obiectul cunoasterii, va face cariera in gindirea moderna. Platon facea aceasta distinctie intre cunoasterea prin simturi si cunoasterea prin ratiune, intrucit este constrins logic, intr-un anumit fel, de faptul ca admite existenta a doua lumi (lumea trancedendenta -lumea imanenta), care nu comunica intre ele. Ideea era pentru Platon Unul. (Absolutul, cum vor spune modernii). Fiecare Idee are o semnificatie in sine si se raporteaza la un multiplu care este alcatuit din obiectele care participau la aceasta Idee. Exista de pilda Ideea de frumos in timp ce multiplul ei este reprezentat de lucrurile frumoase. Dar noi nu putem cunoaste actual aceasta Idee (Frumosul insusi, Frumosul-in-sine), pentru ca ea nu face parte din categoria obiectelor obisnuite. Unul nu face parte din planul sensibilului ci din cel al inteligibilului si accesul la acest plan este deschis pe o alta cale decit calea simturilor. Vedem cu ochii obiectele frumoase dar nu vedem Frumosul din obiectele frumoase. Frumosul in calitatea lui de frumos nu este la rindul lui un obiect frumos pe care il putem vedea cu ochii. il putem "vedea" cu gindirea si putem, cel putin la nivel de incercare, sa-l definim rational, sa "aratam" (prin definitie) ceea ce este el. De la aceasta "vedere" a mintii provine, cum mai spuneam, theoria, care inseamna, privire, contemplatie, speculatie. Platon, in aceasta privinta, urmeaza sugestiile lui Socrate. Socrate folosea maieutica pentru a stabili definitii generale ale lucrurilor, dupa cum spune chiar Aristotel, dar, in mod surprinzator, el nu admite nici o definitie de ultima instanta, (o definitie definitiva si irevocabila). Socrate opera cu mai multe definitii, incercind sa arate lipsa de intemeiere a fiecareia dintre ele. Putem intelege, dupa Socrate, ca generalul, (in cazul nostru, ceea ce este comun in toate obiectele frumoase) vizat prin aceste definitii nu ar fi punct terminus in cunoastere si prin urmare cunoastere nu se incheie cu definitia generalului. Socrate nu ne spune ce cale trebuie sa urmam pentru a ajunge la o cunoastere intemeiata. El ramine totusi la o critica a cunoasterii, la faptul de a indica lipsa de temei a cunoasterilor pe care noi le socotim bine asezate, bine intemeiate. Platon sesizeaza aceasta deschidere operata de Socrate si inainteaza pe calea indicata de el, depasindu-l in multe privinte. Asa se explica trecerea de la general la universal, caci Ideea este un universal (Unul). Ele sunt existente in sine, sunt existente absolute. Fiecare Idee subordoneaza un multiplu. in orizontul experientei obisnuite noi cunoastem multiplul, adica lucrurile frumoase, lucrurile bune s.a. Aceasta cunoastere este posibila pentru ca noi raportam cunoasterea acestor obiecte la cunoasterea prealabila universalului, a Ideii. Nu este vorba despre un prealabil determinat spatio-temporal in sensul ca am cunoscut acum citeva zile universalul si acum raportam obiectul individual la universal. Este vorba despre o cunoastere universala in mod absolut, adica o cunoastere care a fost dobindita de sufletul nostru inainte de a fi unit cu corpul nostru. Prin urmare, sufletul (nous-ul, inteligenta, gindirea), este nemuritor. in multe privinte Platon este un eleat, iar sintagma "a fi este totuna cu a gindi" reprezinta pentru el o axioma. Gindirea care se exercita metodic ajunge la fiinta, respectiv la ceea ce este, daca si numai daca trece dincolo de lumea aparentelor. Aceasta lume (sensibila) este lumea in care domneste fara oprelisti parerea, opinia. Oamenii nu pot trai in comun daca nu stabilesc intre ei relatii de comunicare despre treburile cetatii cit si despre treburile lor individuale. Trebuie spus ca, prin natura lor, oamenii doresc sa cunoasca adevarul, care isi are izvorul in mirare. Acest adevar este dorit de dragul lui, fara vreun scop oarecare. Dar cum se poate ajunge la adevar, in conditiile in care fiecare pare a avea dreptate? Sofistii (profesorii de retorica) argumentau tocmai aceasta teza, impartasita de toti cetatenii Atenei. Fiecare are dreptate in felul sau, iar o teza si o antiteza pot fi sustinute cu argumente logice in egala masura. Adevarul era, in viziunea lor, o conventie omeneasca, ceva care nu are in corpul sau o necesitate logica supraindividuala. Disputa dintre nomos (lege, conventie, intelegere) si physis (natura, esenta), prezenta in vremea lui Platon, nu viza numai problema izvorului legilor cetatii, ci si capacitatea mintii noastre de a ajunge la adevar. Altfel spus, binomul nomos-physis are si relevanta epistemologica si ontologica. Distinctia doxa-epistemi este formulata prin raportare la identitatea dintre gindire si fiinta. in exercitiul ei comun, obisnuit, gindirea este generatoare de opinii, de pareri, de doxa; ele sunt expresii ale unor convingeri individuale extrem de puternice si inradacinate in fiinta fiecaruia dintre noi, de aceea pot fi confundate foarte usor cu adevarul; pentru constiinta individuala, parerile sunt imagini ale adevarului, numai ca ceea ce reprezinta adevar pentru unii este fals pentru altii; prin urmare, "jungla" parerilor ne conduce la ideea ca toti sunt in posesia adevarului si nimeni. Daca admitem ca este totuna a gindi cu a fi, respectiv ca gindirea este "altul" fiintei, modalitatea prin care fiinta "vorbeste", prin care ajunge la logos, daca admitem valabilitatea acestei axiome, prin urmare, atunci trebuie sa vedem gindirea desprinsa de opinie si indreptata inspre ceea ce este. Asadar, cunoasterea ca epistemi, cunoasterea obiectiva, cunoasterea a ceea ce este, transgreseaza limitele constiintei individuale. Cunoasterea este purtatoare de epistemi; ea nu produce ceva ce este, ci recunoaste adevarurile care au fost inscrise in ea fara voia ei. Prin urmare, ajungem la epistemi, la cunoasterea obiectiva, la revelarea a ceea ce este, prin dezvaluire, prin descoperire, prin eliminarea elementului de subiectivitate, altfel spus, prin eliminarea parerilor. Deci constiinta noastra se exercita dual, pe de o parte ea este izvorul opiniilor variabile si totodata ea este purtator de adevaruri inscrise fara ca ele sa fie supuse controlului vointei noastre. Prin aceasta constructie teoretica, Platon salveaza ideea de obiectivitate a cunoasterii, livrind sofistilor argumente constringatoare in privinta ideii de relativitate a adevarului. Daca adevarul este relativ, atunci nu exista adevar; el nu este ceva real, ceva din care toata lumea se impartaseste. Or, cu opinii arbitrare noi nu putem cunoaste si trai. Adevarul exista si el este probat chiar de existenta noastra omeneasca, de faptul ca suntem fiinte autonome prin cunoastere. 2.5. Aristotel si constituirea modelului traditional al metafizicii 1. Raportari filosofice la traditia filosofica. Nasterea metafilosofiei Asa cum cum descoperirea recenta a structurii intime a genomului uman induce ideea ca noi, ca fiinte biologice, reproducem de la generatie la generatie un model originar - cu totii apartinem aceluiasi cariotip uman constituit dintr-un anumit numar de cromozomi, cu o anumita structura cromozomiala si cu o anumita compozitie a lor, ce particularizeaza specia umana - tot astfel si filosofia in structura ei intima si in arhitectonica ei conceptuala, in calitatea ei de gindire metodica si de reflectie asupra-si, a fost "data", odata pentru totdeauna, in cultura greaca veche. Se pare ca primul dintre filosofii care au constientizat acest fapt ascuns privirii simple a fost Aristolel (383-322 i.d.H), ginditorul care a impus una dintre regulile de baza pe care se fundeaza intreaga cultura europeana: raportarea critica la traditie sau, ceea ce este acelasi lucru, confruntarea cu traditia in vederea rescrierii ei. Potrivit acestei reguli, fiecare generatie, mai mult sau mai putin constient, se simte chemata sa reanalizeze, pe cont propriu, sensul acumularile culturale, sa se confrunte cu traditia si sa o rescrie in conformitate cu propriile ei sensibilitati si interese intelectuale. Din acest mod de raportare, traditia iese imbogatita cu noi continuturi si intelesuri. Aristotel initiaza in istoria gindirii europene, cum spuneam, modelul confruntarii cu traditia. Spre deosebire de ceilalti filosofi, inclusiv de Platon, Aristotel considera ca filosofii sunt niste oficianti ai traditiei; acestia se pun in slujba traditiei pentru ca nimic nou si durabil nu poate fi construit in absenta ei. Ei preiau traditia si o predau celor ce vin. Asa se explica de ce in lucrarile sale, mai ales in Metafizica - un anumit tip de curs destinat discipolilor - Aristotel isi defineste propria sa pozitie, in cele mai diverse chestiuni filosofice, prin raportare la punctul de vedere si argumentatia predecesorilor. in aceasta lucrare, Aristotel a dedicat chiar un capitol special prezentarii traditiei filosofice (ce-l are "cap de serie" pe Thales) ceea ce ne permite sa afirmam ca Aristotel sintetizeaza intreaga gindire elina de pina la el. Proiectul ontologic anuntat potential de Thales in cunoscuta formula: "principiul lumii se afla in "apa," se implineste in expunerea aristotelica sub forma unei "cresteri organice", asa cum, de pilda, stejarul matur se afla in ghinda. Raportare critica la traditie a lui Aristotel este paradigmatica si de aceea este si astazi un model demn de urmat. De ce? Pentru ca Aristotel studiaza istoria gindirii pentru ai dezvalui structura si arhitectonica ei launtrica, pentru a surprinde ceea ce este repetabil in aceasta istorie, ceea ce este, paradoxal, constitutiv si neistoric. Ce structura perena putem degaja din studiul istoriei filosofiei? Care sunt constantele modului de gindire filosofic dincolo de faptul istoric concret? Ce inseamna filosofia si care este obiectul de studiu propriu numai ei? Care sunt problemele filosofiei si in ce consta structura ei argumentativa launtrica ? Ce metode de cunoastere pune ea in actiune? Care sunt scopurile sau tintele pe care filosofia vrea sa le atinga? Constatam ca aceste intrebari aduc in prim-plan natura filosofiei insasi, ca filosofia este luata in cercetare tot de catre filosofie. Sintetizind, filosofia se ia pe sine in cercetare si se interogheaza asupra propriei sale naturi; filosofia devine astfel o cercetare filosofica a filosofiei Acest mod de raportare este instituit de Aristotel si se numeste metafilosofie, de la grecescul meta care inseamna dupa, adica dupa filosofie, reflectie asupra filosofiei. Metafizica (observam ca, in persectiva gramaticala detectam aceeasi regula, meta dupa physike, dupa natura lucrurilor, dupa esenta) poate fi vazuta ca prima mare lucrare de metafilosofie din cultura filosofica europeana, iar lectia lui Aristotel are o importanta fondatoare. De fapt, modelul actual de intelegere si interpretare a gindirii antice este, in mare masura, modelul aristotelic. Chiar si raportarea la Aristotel insusi respecta aceeasi regula. Morala pe care o extragem din aceasta situatie este al rindul ei fondatoare: gindirea oricarui filosof, din orice timp istoric, este intim solidara (corelata ca umbra si lumina) cu interpretarea despre aceasta gindire. Filosofia greaca veche nu poate fi interpretata in absenta gindirii lui Aristotel despre aceasta filosofie. Mai simplu spus, orice filosofie este data intr-o interpretare si de aceea studiul istoriei filosofiei deschide accesul la resursele de interpretare pe care umanitatea le-a practicat in istoria ei cultural - filosofica. Filosofia este istoria filosofiei. 2. Despre principiu Cum spuneam, Metafizica - lucrarea pe care o avem preponderent in vedere in aceasta interpretare a gindirii lui Aristotel - poate fi vazuta ca o metafilosofie, ca o reflectie asupra a ceea ce inseamna filosofie in ansamblul facultatilor spiritului. Aristotel este teoreticianul naturii (esentei) si structurii faptului filosofic. El este primul metafilosof si, prin urmare, opera lui poate fi inteleasa si din perspectiva exercitiului metafilosofic. El reflecteaza asupra conditiei filosofiei. Importante sunt - pentru Aristotel - nu elementele care au generat modul de gindire filosofic cit mai degraba natura si structura lui. Privitor la geneza faptului filosofic, Aristotel localizeaza izvorul filosofarii, ca si Platon, in structurile antropologice sau psihologice umane, respectiv in facultatea noastra de a ne mirarea. Noi, in calitate de oameni, avem inscrise in structura vietii sufletesti nevoia de cunoastere. Ea stimuleaza in noi impulsul de a sti numai pentru dragul de a sti. Asadar, nevoia de cunoastere, pur si simplu de dragul de a sti, este inscrisa in structura fiintei noastre in mod natural, ca si dorinta de a fi iubiti sau de a avea copii. in capitolul I din Metafizica, Aristotel se refera la acest fapt - in fiinta noastra exista innascuta dorinta de cunoastere de dragul de a sti, de a cunoaste pur si simplu fara ca aceasta cunoastere sa serveasca la ceva practic si legat de utilitatea materiala a vietii. Aristotel, rezolva destul de rapid si relativ comod, fara cercetari aplicate, problema genezei cunoasterii (filosofice), concentrindu-se, apoi, asupra naturii si structurii gindirii filosofice printr-o raportare, cum spuneam, la istoria gindirii filosofice. Faptul este de cea mai mare importanta pentru ca traditia filosofica la care se raporta Aristotel avea trei secole de experienta. Ce este filosofia? se intreaba Aristotel. Pentru a raspunde la aceasta intrebare trebuie sa fixam, mai intii, obiectul de studiu al filosofie. Or, acest obiect a fost fixat, deja, de predecesori, de o istorie a gindirii ce incepe cu Thales. Dar, care este traditia la care ne raportam? Este, arata Aristotel, traditia acelei gindiri care cauta elementul care confera unitate lumii, care explica de ce lumea este o ordine si nu un haos, traditia instituita de cei care considera ca in spatele aparentelor, a lucrurilor vizibile, exista ceva care face ca aceste lucruri sa fie ceea ce sunt si nimic altceva. Este, totodata, traditia cautarii originii si naturii comune a lucrurilor, a unitatii dintre lucrurile sensibile (cele despre care stim de existenta lor prin intermediul simturilor) si lucrurile inteligibile (despre care stim ca exista doar prin intermediul gindirii). Filosofie, in sens traditional considera Aristotel, inseamna cautarea acelui element comun numit archi, (inceput, principiu) conceput ca fiind factorul explicativ al ordinii lumii, avind aceeasi pozitie ca si axiomele in geometrie. Cum spuneam in cursurile anterioare, in lumina traditiei filosofice, lumea este o ordine si o unitate pentru ca exista un principiu, un archi al ei care o face sa fie ceea ce este si nu altceva. Indiferent de varietatea lor, toate lucrurile au in alcatuirea lor intima acest archi, mai precis, aceste lucruri sunt forme de manifestare ale sale. Pornind de aici, archi-ul explica atit unitatea lumii cit si diversitatea ei putind fi reprezentat, cum mai spuneam, destul de naiv, ca butucul care confera unitate rotii formata din diversitatea spitelor. Dar cum dezvolta (augmenteaza) Aristotel aceasta traditie? Definitia aristotelica a ideii de principiu are in vedere ceea ce apare invariabil la toti ginditorii care au meditat asupra naturii lui: "Trasatura comuna a tuturor acestor principii este ca ele constituie primul punct de plecare datorita caruia un lucru este, ia nastere sau este cunoscut" ( Metafizica, V, 1; 1013 a). Trei sensuri cuprinde, asadar, termenul de principiu, toate trei derivate dintr-o semnificatie universala, din faptul ca el constituie "primul punct de plecare". Principiul este inceputul, dar un inceput care infaptuieste trei conditii sub care este dat un lucru: fiinta sa, matricea sa generatoare si modelul cunoasterii sale. Ca in multe alte situatii, si in aceasta Aristotel produce o diferenta intre intelesurile termenilor. in cazul nostru, intii avem, pentru principiu, semnificatia de "primul punct de plecare", apoi ceea ce este derivat din aceasta, anume cele trei sensuri enuntate mai sus. Semnificatia reitereaza intelesurile mai vechi. Sensurile, cele trei, "traduc" filosofic semnificatia. Oarecum, Aristotel scoate din abstract gindul despre principiu al filosofilor de la inceputuri. De aceea, importante sunt, pentru destinul filosofic al termenului de principiu, cele trei sensuri aristotelice. Iata motivul pentru care ne vom ocupa de ele mai departe. Un lucru este datorita principiului; fiinta sa, asadar, este prinsa de inceputul sau; fiinta este chiar inceputul sau, de vreme ce acesta (inceputul, primul punct de plecare) constituie conditia sub care este lucrul. Acesta nu traieste decit prin inceputul sau, intru inceput, caci el ii este fiinta. Dar lucrul ca atare respecta aceleasi "reguli" pentru faptul sau de a exista? Principiul sau este ceva; de fapt, principiul este, adica este fiinta. Fara fiinta nu poate fi nimic (altceva decit ea), prin urmare, fiinta "naste" lucrurile. De asemenea, a cunoaste un lucru inseamna a-i determina temeiul, adica a-i dezvalui fiinta. "Primul punct de plecare" al lucrului (gindit in genere) este fiinta insasi. Dar primul punct de plecare este altceva decit acel ceva pentru care el este punct de plecare, asa incit acestea - primul punct de plecare si intemeiatul sau - se afla in orizonturi ontologice diferite. Si in acest punct, trebuie sa facem distinctia intre metafizic si fizic, intre filosofie prima (metafizica si theologie) si filosofie secunda, distinctie in absenta careia nu poate fi inteleasa gindirea aristotelica si nici gindirea filosofica in genere. 3. Registrele contemplarii filosofice. Filosofie prima si filosofie secunda O activitate intelectuala precum filosofia nu se poate defini simplu si univoc, asa cum solicita de obicei gindirea comuna. intre altele, Aristotel se opreste si asupra urmatorului enunt: "filosofia se numeste stiinta adevarului" (Metafizica, V, 1; 1013 a). Dar ce inseamna acest lucru? Putem intelege aceasta definitie daca avem in vedere doua lucruri. Primul se refera la ceea ce face filosoful, el incearca o apropiere fata de adevar, iar al doilea are in vedere distinctia dintre mai multe registre care impreuna intregesc profilul integral al filosofiei. Ce fel de cauze si ce fel de principii sunt acelea a caror cunoastere constituie filosofia? se intreaba Aristotel. Si tot el raspunde: "Poate ca, daca am trece in revista opiniile pe care ni le facem despre filosof, am ajunge mai degraba la raspunsul cautat. in primul rind, parerea pe care ne-o facem despre un astfel de om e ca el, pe cit cu putinta, stie toate, fara a poseda si stiinta fiecarui caz particular: apoi, el e in stare sa cunoasca si probleme mai grele, care nu-s usoare pentru priceperea omului de rind. Senzatia nu intra in caracteristicile filosofiei, caci ea e comuna tuturor si nu implica nici un efort. A treia caracteristica a filosofului consta in aceea ca, in domeniul oricarei discipline, e considerat mai capabil acela care stie sa-si formuleze gindurile sale in chip mai precis si sa le predea in chip mai potrivit. Apoi, stiinta care e cultivata pentru ea insasi, de dragul cunoasterii, e socotita ca fiind la un nivel mai inalt decit aceea care e studiata in vederea foloaselor ce decurg din ea, dupa cum, tot astfel, e socotita ca avind o valoare mai mare aceea care joaca un rol conducator decit aceea care e in slujba alteia...Cit priveste insusirea de a sti totul, aceasta revine in chip necesar aceluia care, in primul rind, are cunostinta universalului, caci el, prin aceasta, cunoaste oarecum tot ce e subsumat universalului". (Metafizica fr. 282b). Activitatea filosofului, asadar, este un simptom pentru ceea ce reprezinta stiinta pe care el o cultiva, filosofia, dar ea nu da si indicatiile asupra logicii si structurii interne a filosofarii. De aceea Aristotel distinge intre mai multe registre de pozitionare filosofica a mintii noastre ce constituie, cum spuneam, profilul integral al filosofiei. Asa cum omul in unitatea sa este constituit dual din cele doua sexe, masculin si feminin, tot astfel si filosofia ca intreg este constituita din pozitionari distincte ale mintii. De ce trebuie sa postulam existenta a doua registre distincte ale actului de filosofare? Pentru ca exista in fapt o deosebire fundamentala intre principiu, intre factorul invizibil care confera lumii unitate de origine si natura, intre cel care este prezent pretutindeni in constitutia lucrurilor dar care nu poate fi detectat cu simturile pentru ca el nu este localizabil - intre cel care intemeiaza lucrurile si le face inteligibile, cel care ne explica de ce lucrurile sunt asa si nu altfel, de ce ele se nasc si mor, care este menirea lor etc. - si lucrurile intemeiate, lucrurile sensibile, cele pe care le putem detecta cu simturile. Este clara, asadar, diferenta pe care Aristotel o face intre doua regimuri de existenta; cel al principiului si cel al atributului (care, existential, corespunde insusirii unui lucru). Dar exista aici si o diferenta a planurilor de discurs teoretic, caci intr-un fel se poate vorbi despre principiu si altfel despre lucrurile pe care le intemeiaza (le naste, le da consistenta existentiala, le face sa moara). Aristotel ne indeamna asadar, cu argumente constringatoare, sa disociem intre doua tipuri de filosofie: intre filosofia prima si filosofia secunda. Exista in Metafizica mai multe referiri la aceasta problema, dar cinci sunt fragmentele esentiale. Primul se refera la faptul ca "cercetatorul speculativ ...se ocupa cu universalul si substanta prima. E adevarat ca si fizica este o stiinta, dar nu este filosofia prima" (fr.105 b); "Sunt prin urmare trei stiinte teoretice: matematica, fizica, teologia. Fara indoiala daca exista undeva elementul divin, el nu poate fi decit intr-o astfel de fire nemiscatoare si separata...printre stiintele teoretice teologia este cea care ocupa cel mai inalt rang...ne-am putea intreba daca aceasta filosofie prima se ocupa cu universalul sau cu un gen particular sau cu anumite realitati...raspundem: daca n-ar exista substanta decit acelea alcatuite de natura, fizica ar fi stiinta fundamentala...dar daca exista o substanta nemiscata, stiinta ce se ocupa cu aceasta trebuie sa fie anterioara, si ea trebuie sa constituie filosofia prima (subl. n.), care este si universala, intrucit e prima. Iar obiectul ei va fi de a trata despre Fiinta ca fiind, totodata in esenta sa, cit si despre atributele ce-i revin in calitatea ei de fiinta."; filosofia secunda, numita si fizica, are ca obiect natura substantelor sensibile; "stiinta pe care o cautam (filosofia prima n. n.) se refera mai degraba la ceea ce este universal, caci orice definitie si orice stiinta are ca obiect universalul, nu indivizii. Astfel, ea nu ar fi altceva decit stiinta genurilor supreme, adica a Unului si a Fiintei, caci acestea sunt mai ales genurile pe care le putem socoti ca cuprind toate lucrurile...daca ar disparea Unul si Fiinta, ar disparea odata cu ele toate celelalte lucruri". Referintele aristotelice sunt clare. Aceste doua discipline - filosofie prima, filosofie secunda - se deosebesc in ceea ce priveste pe de o parte, obiectul lor de studiu (filosofia prima trateaza despre Fiinta ca fiind, iar filosofia secunda, despre substantele sensibile) si, pe alta parte, in ceea ce priveste rangul. Astfel, ordinea fireasca a cunoasterii este de la filosofia prima catre cea secunda, deoarece numai dupa ce am lamurit cunoasterea obiectului cognoscibil in cea mai mare masura (Fiinta ca fiind, pentru acest context) putem cunoaste si ceea ce-i este subordonat (substantele sensibile). Asadar, putem inchipui un unic discurs despre lume, in care partea ce are ca obiect Fiinta ca fiind sa stea in fata celui ce se ocupa cu substantele sensibile. Filosofia prima si filosofia secunda sunt fete ale filosofiei insasi. Filosofia prima este totodata ontologie si teologie. Ea cerceteaza temeiul suprem al existentei, universalul (Unul), principiul, Fiinta ca fiind, in sine, in structura sa interna. Ea este o meditatie asupra principului lumii in sensul in care gindea Parmenide. Daca admitem ca este tot una a gindi cu a fi, asa cum spunea Parmenide, atunci filosofia prima este o meditatii asupra sanselor mintii noastre de a cunoste ceea ce in principiu nu poate fi cunoscut. Asadar, filosofia prima este o meditatie asupra puterilor mintii noastre de a-si insusi teoretic lumea, plecind de la ceea ce este prim si neconditionat. Filosofia secunda se refera la natura lucrurilor, la ceea ce sunt ele in esenta lor, in timp ce filosofia prima reprezinta o reflectie asupra conditiilor de posibilitate ale filosofiei secunde. Aceasta distinctie intre filosofia prima si filosofia secunda a fost interpretata de catre discipolii lui Aristotel ca o distinctiei intre metafizica si fizica. Se cuvine sa reamintim aici ca editorii si comentatorii lui Aristotel, dornici sa-i prezinte opera intr-o ordine riguroasa si exhaustiva, vor numi Metafizica (in doua cuvinte meta ta physika) cele 14 carti venind, in opinia lor, dupa Fizica. Asa se prezinta, de pilda, catalogul operelor lui Aristotel elaborat de Andronicos din Rhodos in primul secol al erei crestine. Parea ca o intentie pur ontologica sta la baza primelor clasificari. Doar mult mai tirziu metafizica va lua sensul de ceea ce este deasupra, dincolo de fizica, si se va scrie intr-un singur cuvint (in secolul VI, in catalogul lui Hesychius, si indeosebi incepind cu secolul al XII-lea si cu intrebuintarea pe care i-o da Averroes). Ea va trimite la cunoasterea rationala a lucrurilor divine si a principiilor naturale ale speculatiei si actiunii." (Anne Baudart - Aristotel, in vol. Istoria filosofiei. I. Gindirile fondatoare, Bucuresti, Editura Univers Enciclopedic, 2000, p. 64.) Asa se explica de ce termenul de metafizica, in mod paradoxal, nu apare niciodata in Metafizica lui Aristotel. 4. Reconstructia individualului in filosofia lui Aristotel Vom intelege mai bine distinctia dintre filosofia prima si filosofia secunda, respectiv dintre metafizic si fizic, daca avem in vedere modul concret in care Aristotel filosofeaza asupra lucrurilor lumii, asupra individualelor. Ca si antecesorii sai, Aristotel este interesat sa stabileasca originea si natura lucrurilor. Or, pentru aceasta, Aristotel face distinctia dintre filosofie prima si filosofie secunda, cum spuneam, asimilate mai tirziu cu distinctia metafizica si fizica, pentru a deosebi modul in care ne pozitionam mintea atunci cind ne intrebam asupra originii si scopului lumii, in deosebire de felul in care cercetam natura acestor lucruri. Totodata Aristotel are in vedere si modul obisnuit de pozitionare a mintii realizat in practicarea curenta a vietii, chestiune asupra careia nu vom insista. Mintea este pozitionata "fizic" atunci cind intreprindem o constructie coerenta asupra felului in care lucrurile se manifesta in conformitate cu individualitatea lor si participa totodata la ceea ce este comun tuturor. Aceeasi minte omeneasca spunem ca este pozitionata in orizontul "metafizic" daca ea se indreapta spre interogatia: cum este posibila o constructie explicativa a lumii, sau ceea ce este acelasi lucru, cum este posibila fizica? Plecind de la aceasta distinctie, Aristotel isi expune intreaga sa sistematica cu ochii indreptati inspre individual. Rationamentul lui, expus intr-o ordine didactica, este simplu: Lumea este compusa dintr-un numar indefinit de lucruri, fenomene si relatii. Fiecare dintre acestea isi pastreaza propria sa individualitate; lumea este deci formata din lucruri individuale si, prin urmare, nu exista doua lucruri identice; toate sunt ceea ce sunt si nimic altceva. Asadar, proprietatea "prima" a lumii consta in aceea ca ea este o unitate armonica de lucruri individuale. Si omul, spune Aristotel, este un individual, fiind plasat in lume ca toate celelalte lucruri. Relatia lui cu lumea, comertul omului cu lumea, nu poate fi inteles fara a stabili statutul individualelor. intr-o prima perspectiva, principala proprietate a acestor individuale este identitatea cu ele insele; lucrurile sunt ceea ce sunt in fiinta lor. Din aceasta identitate deducem apoi ca ele sunt in egala masura si deosebite; in ciuda identitatii manifeste, lucrurile sunt inrudite, participa la ceva ce le este comun. Am putea spune ca proprietatea generala a acestor individuale consta in faptul ca, dintr-o perspectiva logica, ele mai inainte sunt si, abia dupa aceea, ele sunt cu proprietati; altfel spus, proprietatea generala ale lucrurilor individuale este data de faptul existentei lor, de faptul lor de fi lucru individual inainte de a fi lucru individual cu proprietati Putem vorbi, spune Aristotel, despre individ in genere, ca schema si model a ceea ce reprezinta fiecare lucru individual luat in parte. O teorie asupra lumii, respectiv o reprezentare globala a ei este o reprezentare a individualelor, un "tablou" al relatiilor armonice dintre ele. Problema capitala pe care trebuia s-o rezolve ontologia clasica era aceasta: Cum se poate trece de la Fiinta ca fiinta la lucruri, de la Unul la Multiplu? Identitatea este totdeauna cu sine. Parmenide are dreptate. Fiinta ca fiinta isi este suficienta siesi. Pentru a exista Fiinta ca fiinta nu are nevoie de nici o preconditie. Ea este preconditia tuturor preconditiilor. Dar cum se trece de la identitate la unitate, pentru ca lucrurile sunt inrudite, pentru ca ele sunt intr-o unitate integrata. Lucrurile nu apar ca izolate ci ca elemente apartinind unor clase de obiecte. Ele apar, cum a aratat Platon, ca lucruri de acelasi fel. Aristotel propune o solutie extrem de ingenioasa, introducind in demonstratia sa categorie de substanta. Ea este clasa cea mai generala in care sunt incluse obiectele lumii. Ea este, spune Aristotel, permanent subiect fara sa se afle intr-un subiect concret. Cu alte cuvinte, despre ea vorbim in permanenta atunci cind ne referim la lucruri, pentru ca ea intra in compunerea tuturor lucrurilor, fara ca la rindul ei sa fie un lucru. Prin urmare, ea este un substrat, temei al lucrurilor. Astfel, Aristotel, poate trece in demonstratia lui de la identitate la unitate, cum spuneam, prin ceea ce se poate numi simetrie structurala. intre Fiinta si substanta exista o simetrie structurala. Ce inseamna acest fapt? Anume ca despre substanta putem vorbi intr-un mod necontradictoriu in calitate de temei a lucrurilor, altfel spus de clasa a tuturor claselor de obiecte. intre Fiinta ca fiinta si substanta exista o simetrie structurala. Fiinta ca fiinta este nume pentru principiul lumii, si, in aceasta calitate, ramine identica cu ea insasi. Despre ea nu putem altceva spune decit ca este. Fiinta ca fiinta este ceea ce este, fara sa-i putem atribui alte determinatii. Substanta, in schimb, se identifica in ultima instanta cu ceea ce reprezinta individualul, ea fiind vazuta ca existenta prima, existenta prin excelenta. Dintr-o perspectiva logica, substanta este intotdeauna subiect, cu toate ca ea nu se gaseste niciodata intr-un subiect individual, iar din punct de vedere ontologic, substanta este realitatea de la care plecam intotdeauna si care are ca unic atribut existenta. Existenta nu se argumenteaza ci se afirma, altfel spus, despre substanta in mod propriu nu putem spune nimic altceva decit ca ea este prin predicatele ei universale, numite de catre Aristotel categorii. in sens strict, categoriile sunt predicate ale substantei. Asimilarea substantei cu individualul implica o serie intreaga de dificultati teoretice pe care Aristotel le rezolva prin distinctia dintre substanta si substanta prima. Individualul generic este substanta, iar individualitatile concrete sunt considerate de Aristotel substante prime. Individualul generic poseda ca proprietati primare materia si forma, adica un anumit continut si, respectiv, o anumita structura. Aceasta distinctie este realizata de Aristotel plecind de la sugestiile individualitatilor concrete. Lucrurile concrete se deosebesc intre ele prin materie si forma, prin continuturi si contururi. Forma este hotaritoare in ceea ce priveste individualitatea unui lucru concret; identitatea unui lucru este data de forma lui. Asa se explica de ce Aristotel acorda ideii de forma universalitate. Lucrurile individuale pot fi vazute intr-o ierarhie existentiala prin faptul ca exista o ierarhie a formelor, structurata dupa principiul marimii (nu in sens cantitativ). Lucrurile (individualele) sunt identice cu ele insele prin materia si forma pe care o au, dar, in acelasi timp, forma fiecarui lucru este plasata intr-o ierarhie a formelor care determina o asociatie a lucrului individual cu lumea in care este plasat. Prin materie si forma Aristotel explica atit individualitatea lucrurilor, cit si participarea lor la universal. Reconstructia individualului de catre Aristotel presupune o permanenta pendulare a mintii de la abstract la concret si de la concret la abstract. Aristotel vorbeste despre substanta prima, despre individualitatea concreta, ca despre singura existenta reala in lume si, totodata, despre substanta si despre individualitate in genere ca fiind cele mai generale realitati ale lumii, fara de care lumea nu poate fi inteleasa. Lumea devine inteligibila in planul gindirii daca postulam existenta unui principiu care guverneaza toate lucrurile si care le confera natura lor si, in acelasi timp, lumea devine inteligibila daca postulam existenta lucrurilor individuale participante la principiul existent in fiecare dintre ele. 2.6. Ontologie si etica in filosofia elenistica 1. Criza gindirii clasice grecesti Expresia "cultura elenistica" acopera in mod conventional, perioada cuprinsa intre moartea lui Alexandru cel Mare (323 i.d.H.) si cucerirea Egiptului de catre romani (31 i.d.H.). Aceasta sintagma apartine istoricului german Droysen si desemneaza un nou model de raportare intelectuala si spirituala a omului la lume. Civilizatia si cultura elenistica reprezinta o reactie la criza in care a intrat societatea clasica greaca si la schimbarile modului de viata a oamenilor acelor timpuri. Dupa moartea lui Alexandru cel Mare, cultura clasica greaca intra in criza prin faptul ca valorile-scop care au sustinut mentalitatea si sensibilitatea grecului clasic sunt transformate in valori-mijloc. Termenul de criza nu are acceptiunea actuala ( lipsa, saracie), ci aceea de mutatie a valorilor, de schimbare a tablei de valori, de trecere de la un model de reprezentare a lumii la alt model. Pentru a intelege noile valori pe care le propune elenismul, trebuie sa aducem in prin plan supozitiile generale care au constituit un fundament al intregii culturi grecesti clasice. Aceste supozitii sunt convingeri extrem de adinci, nesupuse judecatii critice fiind considerate evidente prin ele insele si neproblematice. Pe scurt, aceste supozitii erau considerate ca adevaruri de la sine intelese. Din punct de vedere teoretic este dificil sa decelam aceste supozitii intr-un mod individual, pentru ca ele se intersecteaza si dobindesc identitate din relatia cu celelalte supozitii. in primul rind, ideea de cosmos, de ordine prestabilita a lumii se impune ca idee centrala a culturii clasice grecesti. Lumea are o rationalitate, o ordine si o finalitate. intimplarea nu este nimic altceva decit masura ignorantei noastre. Mintea omeneasca poate sa cunoasca aceasta ordine si aceasta rationalitate pentru ca exista o corespondenta structurala intre ea si lume. Fiinta lumii poate fi gindita de catre mintea noasta pentru ca este un element al ei. Cind noi gindim fiinta, fiinta gindeste in noi. Perspectiva optimista privind posibilitatea cunoasterii in aceste convingeri isi are izvorul. A doua supozitie majora se circumscrie ideii de polis, de cetate si, in prelungire, ideii de animal social. Pentru grecul clasic polisul reprezinta centrul lumii, o expresie a ordinii si rationalitatii lumii. Aristotel considera ca cetatea apartine lucrurilor naturale. Ea este un dat natural. Mai mult decit atit, cetatea era considerata anterioara indivizilor ce o compun, asa cum organismul este anterior logic partilor componente. intregul este mai mult decit partile care intra in compozitia sa. Cetatea confera indivizilor si comunitatii grecesti clasice stabilitate si coerenta. Viata comunitatii reprezinta un ideal pentru fiecare individ. Altfel spus, civismul confera idealul de umanitate. Reactiile dintre oameni devin transparente, creindu-se un orizont de asteptari constant pentru faptul ca toti cetatenii doresc binele public sau comunitar. Modelul cetateanului perfect, care isi sacrifica viata pentru binele comunitar, chiar daca aceasta comunitate doreste sa il expulzeze din rindurile ei, este Socrate. Asa se explica de ce activitatea intelectuala, idealul etic si comportamentul politic sunt intim corelate reprezentind fete complementare ale omului traitor in Grecia clasica. A treia supozitie de ordin general priveste configuratia teoretica in care se realizeaza cunoasterea, respectiv modul in care relatia de cunoastere este perceputa in raport cu alte relatii pe care le stabileste omul cu lumea. in viziunea grecului clasic, cunoasterea este plasata in cimpul trebuintelor umane vitale, alaturi de nevoia de hrana, imbracaminte, securitate. Modelul cunoasterii perfecte, respectiv al cunoasterii de dragul cunoasterii este dat, in stiinta vremii respective, de modelul geometric al lui Euclid. Acest model a fost denumit in teoria filosofica a cunoasterii "modelul categorico-deductiv" si propune urmatoarea strategie: pentru a cunoaste in mod universal si obiectiv, trebuie sa ne asiguram ca punctul de pornire in cunoastere a fost epurat de orice fel de eroare. Daca principiile de la care plecam sunt pe deplin intemeiate, rezultatele la care vom ajunge vor fi aidoma. in acest proces, dificultatea consta in a descoperi acele principii care sunt capabile sa fundeze certitudinea si adevarul. Asa se explica de ce toti filosofii, de la Thales pina la Aristotel, sunt in cautarea principiilor din care putem deduce toate consecintele explicative. Pina la Aristotel convingerea tuturor filosofilor este ca aceste principii exista si ca mintea omeneasca le poate dezvalui; din nefericire oamenii inca nu au avut, inca, sansa de a aduce in prezenta intregul adevar. Chiar daca filosofii isi discutau opiniile distincte privind natura si numarul acestor principii, intre ei exista o convingere puternica ca intr-o zi cineva va face aceasta descoperire in privinta filosofiei, asa cum Euclid a realizat-o in geometrie. Optimismul acesta a produs emulatia, inexplicabila pentru noi, de a cauta, timp de secole, ceva care inca nu a putut fi adus in prezenta de nimeni. Convingerea ca omului ii este harazit accesul la adevar, ca omul este facut pentru adevar si ca acesta poate fi dobindit cu efort reprezinta pentru grecul clasic ceva ce tine de domeniul evidentei. 2. Filosofia elenistica - intre idealul de cunoastere si idealul de viata Elemente care au contribuit decisiv la configurarea mentalul societatii clasice grecesti vor fi puternic contestate de catre civilizatia elenistica, ce considera ca vechea cultura nu este o izbinda a omului, cit mai degraba un esec. Din aceasta perspectiva putem caracteriza elenismul ca o paradigma concurentiala paradigmei clasice grecesti. Ceea ce pentru grecul clasic insemna scop, pentru omul elenistic inseamna mijloc. Valorile aduse in prim plan de civilizatia elenistica sunt cosmopolitismul si individualismul. Cuceririle lui Alexandru Macedon disemineaza limba greaca in intreg spatiul oriental. Limba si cultura greaca se universalizeaza devenind limba si cultura elitelor orientale. Imperiul lui Alexandru Macedon era un conglomerat de etnii si de traditii culturale, dar care se raportau la un numitor comun: cultura si civilizatia greaca. Elenismul este in esenta un rezultat al simbiozei dintre cultura clasica greaca si diversele culturi orientale. Decaderea polisului produce destructia idealurilor politice si civice ale grecului clasic. Centrul lumii este acum pretutindeni si nicaieri. Zenon din Kition, de pilda, spunea despre sine ca este un cetatean al lumii. Destructia polisului aduce in prim plan si individualismul. Daca centrul lumii este peste tot si nicaieri, aceasta inseamna ca nu mai exista bine comunitar, ca valoarea suprema trebuie atribuita individului, aflat de unul singur, aruncat in lume. in consecinta, cosmopolitismul si individualismul produc o noua textura culturala cu adinci efecte asupra modului de a intelege si practica filosofia. Filosofia este conceputa in esenta ca intelepciune si nu ca un mod de a cunoaste pentru a sti. Ea trebuie sa reconstruiasca launtric omul, sa-l edifice, respectiv sa-l faca apt de a rezista in fata presiunilor de tot felul, naturale si sociale. Omul elenistic constientizeaza drama singuratatii sale in lume. Ne nastem si murim singuri. Mai mult, omul elenistic constientizeaza precaritatea vietii, anume faptul ca fiinta umana nu se afla in grija nimanui. Filosofia va fi un raspuns teoretic elaborat la aceasta noua conditie umana survenita in urma disparitiei polisului si a preeminentei valorilor comunitare. 3. Curente filosofice dominante in perioada elenismului Trei sunt filosofiile care isi disputa intiietatea in spatiul intelectual al elenismului: stoicismul, epicureismul si scepticismul. Diferite in substanta lor interioara, aceste filosofii cultiva cu precadere un discurs etic, meditind asupra aspectelor morale ale vietii omului. Acestea au incercat, pare-se, cel putin din perspectiva din care privim astazi lucrurile, sa raspunda la o intrebare la care nici noi, acum la inceput de nou mileniu, nu putem raspunde satisfacator: Ce trebuie sa faca omul in conditiile unui evident relativism valoric? Filosofiile eleniste sunt in esenta lor etice si de aceea preocuparile de ontologie sunt preocupari de fundal. Natural ca reflectia asupra valorilor morale angajeaza o imagine globala despre lume, fapt evident mai ales in gindirea stoica. Cu toate acestea insa, persoana umana este adusa in prim planul reflectiei filosofice. Asadar, elenismul aduce in istoria gindirii un nou mod de a intelege si de a practica filosofia, distinct, desi nu total deosebit, prin raportare la filosofia clasica greceasca. Curentele dominante din aceasta epoca: stoicismul, epicureismul si scepticismul sunt mai sensibile la problemele morale prin faptul ca ginditorii acestei perioade constientizeaza in mod acut starea de precaritate a fiintei umane. Aceste trei filosofii sunt reactii intelectuale la insecuritatea vietii omului si la ceea ce numim, de la Nietzsche incoace, relativitatea valorilor. a)Stoicismul Stoicismul, reprezinta alaturi de celelalte filosofii din perioada elenestica, o explicatie la aceasta conditie precara a fiintei omenesti si o solutie de reconstructie interioara si de rezistenta la presiunile mediului ostil in care e plasat omul. Creatorul stoicismului este Zenon din Kition (336-264i.d.H.) iar numele de stoicism vine din grecescul poikili stoa care inseamna "portic cu coloane", locul in care se adunau discipolii in jurul lui Zenon. De aceea stoicii sunt considerati filosofi ai porticului. Din lumea greaca, scoala stoica trece in lumea romana prin Seneca, Epictet si Marc Aureliu cu prelungiri pina in epoca moderna la Michel de Montaigne, Blaise Pascal (Vasile Pirvan la noi). Distinctia fundamentala pe care o fac stoicii in legatura cu viata omului se refera la lucrurile care stau in puterea noastra si cele care sunt independente de vointa si puterea noastra. Altfel spus, distinctia dintre controlabil si incontrolabil. Iata de pilda, in ce termeni face Epictet (50-139), aceasta distinctie: "Exista printre realitatile care ne stau in fata unele in puterea noastra si altele independente de vointa si puterea noastra. tin de noi: parerea, impulsurile, dorinta, aversiunea, pe scurt, tot ceea ce reprezinta propria noastra activitate. Sunt in afara vointei noastre trupul, faima, forta de conducator, pe scurt, tot ceea ce nu constituie treburi specifice noua." (Epictet, Manualul, Editura Minerva, Bucuresti, 1977). Nefericirea, de pilda, isi are originea in dorinta noastra de a obtine si controla ceea ce nu sta in puterea noastra. Lucrurile din aceasta lume aflate in exteriorul nostru si care actioneaza asupra noastra intr-un mod negativ, nu ne pot afecta daca vom avea o reprezentare clara asupra felului in care se oglindesc in constiinta noastra. in mintea noastra sunt prezente reprezentarile lucrurilor si, prin urmare, daca eliminam aceste reprezentari sau le tinem in friul vointei, ceea ce provoaca durere poate fi usor de stapinit. Nu putem deduce de aici ca stoicii sunt fachiri, dimpotriva, stoicii sustin ca suferinta inrobeste, ca ea produce printr-un raport cauzal durerea, numai ca, in mijlocul suferintei trebuie sa ne pastram constiinta de sine. Stoicul sufera, dar nu se confunda cu trairile lui vitale pentru ca viata sa interioara, lumea pe care si-o construieste stoicul este asemanatoare unei fortarete ce nu poate fi cucerita. "Boala este o piedica pentru trup, nu pentru gindire, daca gindirea insasi nu vrea. Schiopatatul reprezinta o piedica pentru picior, pentru gindire insa nu. Fa aceasta reflectie cu ocazia oricareia din intimplarile ce ar surveni si vei gasi ca poate fi un obstacol pentru altceva in afara ta, dar nu pentru tine". (Epictet, Manualul p. 25). in viziunea stoicului nu lucrurile in sine ii tulbura pe oameni cit mai degraba parerile lor despre aceste lucruri. "De exemplu, moartea in sine nu este o primejdie fiindca nici lui Socrate nu i s-a parut astfel, dar fiindca opiniile asupra mortii o considera un pericol in aceasta sta de fapt pericolul" (Ibidem). Stoicul propune si o alta distinctie pe care trebuie sa o aduca in planul constiintei orice om care se vrea filosof/intelept. Distinctia intre lucrurile care ne procura placere/satisfactie si lucrurile care ne procura durere/suferinta. inteleptul trebuie sa fie virtuos, sa traiasca in conformitate cu natura. Tot ceea ce provoaca trairi violente si de scurta durata nu este in acord cu natura noastra omeneasca. Bunurile pe care le dobindim trebuie sa intretina flacara vietii, trebuie sa ne multumim cu putin si sa nu pretindem sa avem ceea ce nu sta in puterea noastra. Stoicii sunt fatalisti considerind ca viata omului este plasata intr-un univers ordonat in interiorul caruia fiecare individ indeplineste un rol care scapa intelegerii comune, obisnuite. Altfel spus, fiecare om, ca si specia umana in genere, isi traieste viata prin raportare la destin; nimeni nu poate lupta impotriva destinului fapt care procura stoicului imense satisfactii intelectuale. Daca ti se intimpla ceva in viata, indiferent daca este bine sau rau, trebuie sa fii multumit ca ti se intimpla numai tie, ca tu ai fost ales sa indeplinesti un rol care urmeaza ordinea universala a lucrurilor. Prin urmare, viata oricarui ins, oricit de modest ar parea, intra in mecanismul ordinii universale, astfel incit aceasta ordine s-ar prabusi daca ea nu si-ar extrage seva din intimplarile pe care le traverseaza orice om. Totul este predestinat. Totul este prescris. Libertatea este masura propriei noastre ignorante. Universul, la rindul sau, are o viata prescrisa, pentru ca toate lucrurile vor sfirsi in final intr-un foc purificator. in consecinta, stoicismul propune o filosofie a supravietuirii in conditiile in care oamenii traiesc intr-un spatiu social insecurizant. b) Epicureismul Aceasta scoala filosofica s-a format dupa initiatorul ei, filosoful grec Epicur (341-270 i.d.H.). invatatura a fost preluata mai apoi de Lucretiu (99-55i.d.H.) la Roma. Ca si stoicii, epicureii considerau ca filosofia nu este un mod de a gindi si a teoretiza, respectiv un mod de a cunoaste lumea de dragul de a sti. Filosofia este intelepciune, adica un mod de viata. Ea este conceputa ca o preocupare intelectuala ce trebuie sa se concretizeze in norme si sfaturi de viata menite sa atinga scopul final pe care il urmaresc toti oamenii: fericirea. Toate actiunile noastre, spun epicureii, sunt mijloace pentru atingerea fericirii care nu este niciodata mijloc in atingerea altor scopuri si, prin urmare, ea este scopul suprem al vietii. Cu toate ca dorim cu totii fericirea, aproape nimeni nu ajunge la ea. Cum se explica acest fapt, se intreaba epicureii? Principalul motiv sta in multitudinea de prejudecati care ne incorseteaza si ne domina mintea. Aceste prejudecati ne infatiseaza intr-o lumina falsa caile prin care putem ajunge la fericire. De exemplu, spun epicureii, se crede ca gloria, averea, bogatia, capacitatea de a porunci altora si alte insemne exterioare sunt mijloace pentru a dobindi fericirea. Nimic mai fals! in realitate, singurul bun pe care il posedam cu adevarat este propriul nostru corp, iar adevarul este dat in totalitate de simturile noastre. Tot ceea ce nu este sau nu poate fi in principiu verificabil prin simturile noastre sunt inchipuiri false. Ca de exemplu zeii. Lumea, spun epicureii, nu este faurita de zei. Acestia exista, dar nu intervin in desfasurarea cursului lumii. intreaga lume este formata in exclusivitate din atomi, care prin compunere si descompunere formeaza lucrurile. Universul nu are nici o finalitate, nici un scop pe care trebuie sa-l realizeze. Prin urmare trebuie sa ne indreptam atentia spre singurul nostru bun: corpul. Pentru a dobindi fericirea trebuie asadar sa intretinem anumite relatii cu propriul nostru corp, sa nu incalcam legile dupa care se conduce corpul in calitate de sediu al sufletului. Pentru a dobindi fericirea trebuie sa ne concentram asupra placerii, pentru ca, in fapt, placerea insoteste fericirea in timp ce neplacerea insoteste suferinta. Scopul vietii noastre este, asadar, urmarirea placerii. Cert este, insa, ca placerea nu poate fi obtinuta in toate conditiile. Altfel spus, programul maximal de dobindire a fericirii nu poate fi realizat. Exista insa un minimum de obtinere a fericirii care consta in eliminarea durerii si a suferintei. Acesta este programul minimal al dobindirii fericirii pe care epicureii il recomanda tuturor. Chiar si dusmanilor. Asadar, placerea maxima nu poate fi obtinuta, in schimb poate fi minimizata durerea. Caile si mijloacele de in obtinerea acestui ideal le prescrie intelepciunea si omul intelept. Acuzat ca propune o "morala a porcilor" in loc de a propovadui o viata virtuoasa, asa cum faceau stoicii, Epicur argumenteaza ca, atunci cind vorbeste de placere, are in vedere placerile sufletesti si ca propune si el, precum stoicii, o viata in acord cu natura. Cum spuneam valoarea centrala a sistemului etic propus de catre Epicur este dobindirea intelepciunii, ideal care poate fi atins numai prin cultivarea prieteniei. Prietenia vazuta ca o comunitate in gustarea placerilor, aminteste de modul in care Aristotel definea prietenia: "un suflet in doua corpuri". Daca reusim sa practicam virtutile impreuna cu prietenii nostri, atunci cu siguranta ca am atins cea mai inalta placere si, prin urmare, suntem niste oameni fericiti. c)Scepticismul "intr-adevar, scoala sceptica mai este numita "cautatoare" (zetetica) de la activitatea ei consacrata cautarii si cercetarii; se mai numeste si "suspensiva" (ephektica) dupa starea ce se produce in cautator dupa cercetare. Mai poarta numele de "dubitativa" (aporetica) fie pentru ca se indoieste si cauta orice lucru...fie ca se gaseste in imposibilitatea de a-si da adeziunea sau a respinge un lucru. I se mai zice si "pyrrhoniana" din faptul ca...Pyrron a imbratisat scepticismul intr-un chip mai concret si mai lamurit decit predecesorii sai" (Sextus Empiricus, Opere filosofice, Vol. I, Editura Academiei, Bucuresti, 1965, p.21-22). Astfel descrie Sextus Empiricus, medic si filosof sceptic (sec. II d.H.), modul in care s-au perceput scepticii insisi prin raportare la celelalte filosofii si tot el defineste acest curent de gindire. "Scepticismul este posibilitatea de a opune - prin antiteze - atit lucrurile sensibile, cit si lucrurile inteligibile in toate felurile, o insusiet careia noi ajungem, in virtutea fortei egale de argumentare, determinat de lucruri si asertiuni opuse, mai intii la suspendarea judecatii si, apoi, la netulburare" (Ibidem). Si scepticismul doreste sa ajunga la starea de echilibru preconizata de stoici si epicurei la netulburare (ataraxia si apatheia), numai ca pe calea criticii cunoasterii. Scepticii, isi reprezinta cu toata taria dramatismul fiintei omenesti, fiinta care este prinsa in plasa nestiintei pe masura ce inainteaza in cunoastere. Paradoxala si tragica situatie. Cu cit omul cunoaste mai mult, cu atit el se afunda mai mult in starea de necunoastere, provocindu-i suferinte pentru care nu exista nici un fel de alinare. Aceasta experienta tragica, gindesc scepticii, ar putea fi stopata daca noi am arata tuturor ca nu este posibila cunoasterea absoluta, cum pretind filosofii dogmatici. intreaga filosofie sceptica este in cautarea acelor tehnici de argumentare menite sa demonstreze ca nu este posibila cunoasterea. Principala tehnica intelectuala care sustinea atingerea acestui scop mediu - scopul final este dobindirea ataraxiei, a linistii - este compusa din doi pasi: se expun mai intii motivele de indoiala (intr-o forma standard sub numele de tropi) si apoi se suspenda judecata. Rezultatul: nimeni nu este in posesia adevarului; si unii si altii par a avea de partea lor adevarul; in realitate si unii si altii se contrazic cu o asemenea tarie incit trebuie sa ne suspendam judecata. Scepticii vorbesc despre zece astfel de moduri de suspendare a judecatii, moduri pe care Sextus Empiricus le expune (in lucrarea citata) cu un talent desavirsit. in legatura cu modul critic de filosofare al scepticilor, cu faptul ca ei au ca instrument de cunoastere indoiala, s-a facut, inca din antichitate, urmatoarea remarca justa: scepticii se indoiesc de toate filosofiile, de toate pozitiile exprimate in orizontul contemplatiei filosofice, numai de pozitia lor nu se indoiesc niciodata. Regula de filosofare sceptica se aplica altora si nu filosofiei sceptice insasi. Iar atunci cind indoiala este aplicata si scepticismului se extrage, in mod paradoxal, o concluzie contrara principiului sceptic. Daca ne indoim de adevarul tuturor lucrurilor din aceasta lume, nu ne putem indoi totusi de propria noastra indoiala. Prin urmare, obtinem certitudinea unui fapt dedus chiar din indoiala. Asa au gindit Aureliu Augustin si, pe urmele lui, Descartes. 